帐云暮卷, 漏声不到小帘栊。 银汉夜洗晴空。 皓月堂轩高挂, 秋入广寒宫。 正金波不动, 桂影玲珑。 佳人未逢。 怅此夕、与谁同。 对酒当歌, 追念霜满愁红。 南楼何处, 愁人在、横笛一声中。 凝望眼、立尽西风。
金粟如来出世, 蕊宫仙子乘风。 清香一袖意无穷。 洗尽尘缘千种。 长为西风作主, 更居明月光中。 十分秋意与玲珑。 拚却今宵无梦。
醉魂离梦, 捻合难成片。 恶味怕黄昏, 更西风, 梧桐深院。 蝉松翠妩, 记那日相逢, 情缱绻, 语玲珑, 人静凌波见。 香云曾约, 念阻题红怨。 应是绿窗寒, 也思郎、云衣谁换。 郎今销黯, 步楚竹江空, 云缥缈, 水弥茫, 不抵相思半。
红楼梦相关
红楼梦人物
红楼梦典籍